128 
binoklom »Telakt« br. 4443, koji uvećava osam puta, te je na zvje- 
zdarnici bio prijeko potreban za traženje objekata, a služit će dobro 
i kasnije, kad se područje rada zvjezdarnice bude proširilo na su- 
stavno motrenje promjenljivih zvijezda. 
I priručna se je biblioteka zvjezdarnice u ovoj godini 
što darovima što kupnjom uvećala. Među darovima se u prvom 
redu pored redovitih pošiljaka ističe oveći dar kr. belgijske zvje- 
zdarnice Uecle, koja je našoj zvjezdarnici poslala čitavu seriju svojih 
dosadašnjih publikacija. Kupom su nabavljene najnužnije efemeride, 
Wolf-Palisin fotografički atlas zvijezda i glavni časopis »Astrono- 
mische Nachrichten«. Uredio je ovu biblioteku gosp. dr. Drap- 
czynski provizorno, pak ona ima koncem godine 1909. u svemu 
QI djelo u 260 svezaka. 
U naučne tekovine naše zvjezdarnice moram napokon ubrojiti 
i to, da je planetoid broj 589. što ga jeg. August Kopff astro- 
nom u zvjezdarnici Kčnigstul kod Heidelberga otkrio g. 1906. po- 
sredovanjem ravnatelja te zvjezdarnice slavnoga Maksa Wolfa 
dobio ime »Croatia« na spomen utemeljenja ove naše zvjezdarnice 
i u priznanje njezinoga dosadašnjega nastojanja. Ovo časno pri- 
znanje neka bude našemu društvu poticaj, da u započetom smjeru 
nastavi i proširi svoj rad, a pozvanim faktorima zemlje, da ga podupru. 
I s te strane možemo zabilježiti znatan napredak. Posredovanjem 
predsjednika dra Gorjanovića i g. Manceta, zauzela se je kr. ze- 
maljska vlada da nabavi hrvatskomu prirodoslovnomu društvu zem- 
ljište na Prozorju kod Dugogsela osobito zgodno za zvjezdarnicu 
u čisto naučne svrhe, odaleko od gradske rasvjete i buke. Osim 
toga darovala je */, materijala od stare crkve na tom mjestu, koja 
se ima porušiti. U pitanju ove zvjezdarnice sastala se je ove 
godine i anketa u krilu kr. zemaljske vlade, sastavljena od zastup- 
nika vlade, sveučilišta i našega društva, kod koje su naše društvo 
zastupali predsjednik društva dr. Gorjanović, predstojnik 
zvjezdarnice dr, Oton Kučera i suradnik dr. Drapczynski 
i Mance. Na temelju izvještaja predstojnika zvjezdarnice, složila 
se je anketa u zaključku, da zemlja podupre gradnju takove zvjez- 
darnice hrv. prirodoslovnoga društva prinosom od ca. 70.000 kruna, 
koji bi se društvu isplaćivao od god. 1912. dalje u godišnjim obro- 
cima po 10.000 kruna. Osnovana je nada, da će se taj zaključak 
izvesti, pak bi se sadašnja zvjezdarnica na Popovom tornju mogla 
posve posvetiti obuci i popularizaciji astronomije. 
